כביש 38

כביש 38 הוא כביש אורך אזורי בשפלת יהודה ומשמש כאחד מכבישי האורך העיקריים באזור שפלת ההר.
שמאל|ממוזער|250px|הגשר האקולוגי מעל כביש 38 בין מסילת ציון לאשתאול.
תולדות הכביש
ממוזער|שמאל|צומת כביש 38 צומת כביש 3855
250px|ממוזער|שמאל|כביש 38 בין הר טוב לבית גוברין בשנת 1932
שמאל|ממוזער|250px|הכביש ליד תל בית שמש
ממוזער|שמאל|מחלף רמת בית שמש, מאי 2022
נתיבו של כביש 38, מקיבוץ בית גוברין לשער הגיא, עובר על דרך רומית עתיקה שחברה בין ירושלים דרך בית גוברין עד אשקלון. היא התחברה עם אחת מדרכי האורך שחצו את ארץ ישראל מצפון לדרום - מצפונית מתל מגידו ועד דרומית לבאר שבע. בין "צומת האלה" לבין "צומת שריגים" על גבעה - מול החממות של המושב גבעת ישעיהו, מערבית לכביש, מצוי ריכוז של אבני מיל אחדות מהדרך הרומאית: בית גוברין (אליותרופוליס) - ירושלים (איליה קפיטולינה). במקום נערכו חפירות ונמצאו בו שני מפלסים של הכביש הקדום. קבוצה נוספת של אבני מיל רומיות נמצאה בתל גודד - שני ק"מ צפונית לבית גוברין.

הכביש התקיים כבר בימי המנדט הבריטי ובראשית 1944 תואר כ"כביש משוכלל". בשנת 1960 שודרג קטע הכביש בין אשתאול לשער הגיא ויושרו בו חלק מהעיקולים. הכביש המשודרג הושלם במאי 1961.

ב-2013 החלה החברה הלאומית לדרכים בישראל להסב את חלקו הצפוני של הכביש לדו מסלולי ודו נתיבי בקטע שבין מחלף שער הגיא לבית שמש. בשלב ראשון שופרה העקומה ליד אשתאול, ובהמשך הוקמו מחלפים בצומת שמשון, אזור התעשייה הר-טוב ומסילת ציון. באזור מסילת ציון הוקם מעבר אקולוגי למעבר בעלי חיים משני צדי הכביש. בעת עבודות ההרחבה נערכה חפירת הצלה על ידי רשות העתיקות. בין היתר נחשף בתוואי הכביש המבנה הקדום ביותר באזור שפלת יהודה, מתחילת התיישבות הקבע האנושית, התקופה הנאוליתית (האלף השמינית לפני הספירה) וכן שרידים מכל אחת מהתקופות הפרה־היסטוריות של ארץ ישראל. באוגוסט 2017 נחנך הקטע בין שער הגיא לבית שמש.
ממוזער|250px|השיפוצים בכביש, צומת 38 מחלף רמת בית שמש. שנת 2020
ב-2017 החלה החברה הלאומית לדרכים בישראל להסב את חלקו הדרומי של הכביש לדו מסלולי ודו נתיבי בקטע שבין בית שמש לבית גוברין. באזור תל בית שמש צומצם רוחב הכביש כדי לא לפגוע בממצאים הארכאולוגיים שנחשפו במקום. בהמשך הכביש, בצומת כביש 38 ושדרות וירג'יניה ברמת בית שמש, נערכה חפירת הצלה נוספת בה נתגלה לוח נדיר אשר נראה כי שימש להצתת אש לפני כ-9,000 שנה.

ב-2019 החלה חברת נתיבי ישראל בהקמת מחלפים בצומת רמת בית שמש ובצומת רמת בית שמש ד'.

ב-2023 מתבצעות עבודות להקמת מחלף גבעת שרת אשר יחליף את צומת ישעי.

אתרים לאורך הכביש
לאורך הדרך אתרי נוף, אתרים ארכאולוגיים, אתרים היסטוריים - כולל מהעת החדשה ואתרים גאולוגיים:
 צומת האלה - מזרחית לצומת נראה עמק האלה, המנקז את הנחלים היורדים מגב ההר ויוצרים מישור פורה במיוחד. במקום היה צומת דרכים חשוב, בו עבר דרך רומית שעלתה לירושלים. מזרחית לצומת נראה תל שוכה ומערבית תל עזקה המוזכרים במלחמת דוד וגוליית.
 עינות דקלים - בין צומת בית שמש דרום לצומת בית שמש מרכז, בפנייה למנזר בית ג'מל. ישנם מבנים ובתוכם שרידי בארות מים עתיקות.
 תל בית שמש - תל בגובה מעל פני השטח - 243 מטר מעל פני הים - לאחר עליה וסיבוב בכביש בין צומת הכניסה הראשי לבית שמש וצומת בית שמש דרום. הוא מזוהה עם העיר המקראית בית שמש.
 צומת שמשון - דרכו עבר הכביש הישן מתל אביב לירושלים עד למלחמת ששת הימים. היות שמובלעת לטרון הייתה בשליטה ירדנית נסלל הכביש וכונה כביש הגבורה.
דרך בורמה נחצית על ידי הכביש - ק"מ אחד - לפני שער הגיא.
 פארק בריטניה ופארק עדולם משתרעים משני צדדיו של הכביש, בין צומת האלה ולצומת נחושה.

מחלפים וצמתים לאורך הכביש
קילומטריםשםסוג מפגשמיקוםדרכים מצטלבות כביש 38 מדרום לצפון 0 צומת נחושה 25x25 פיקסלים בית גוברין  5 צומת ללא שם 25px נחושה כניסה לנחושה 8 צומת שריגים 25x25 פיקסלים לי-און ,  כניסה לגבעת ישעיהו ולצפרירים 10 צומת האלה 25px עמק האלה  12 צומת עזקה 25x25 פיקסלים זכריה  12.5 צומת ללא שם 25px כניסה לזכריה 15 מחלף רמת בית שמש 25px ליד זכריה כניסה לרמת בית שמש 17 צומת ישעי
מחלף גבעת שרת (בבניה) 25x25 פיקסלים בית שמש , כניסה לבית שמש 19 צומת בית שמש מרכז (מחלף בתכנון) 25x25 פיקסלים , כניסה לבית שמש 21 צומת ללא שם (מחלף בתכנון) 25x25 פיקסלים , כניסה לאזור התעשייה הר-טוב ולפארק תעשיות צרעה 21.5 מחלף הרטוב 25px אזור התעשייה הר-טוב אזור התעשייה הר-טוב 22.5 מחלף שמשון טקסט=|35x35 פיקסלים דרומית לאשתאול ,  23 מחלף אשתאול 25px כניסה לאשתאול  26 מחלף מסילת ציון 25px מסילת ציון כניסה למסילת ציון 27 מחלף שער הגיא 25px שער הגיא , חיבור לכביש 1 מזרח 27  חיבור לכביש 1 מערב

גלריה

קישורים חיצוניים

 נסיעה מצולמת על כביש 38, מצומת נחושה למחלף שער הגיא, מדרום לצפון.

הערות שוליים

קטגוריה:ישראל: כבישים
קטגוריה:עמק האלה
קטגוריה:בית שמש: תחבורה